open-index/open-wikipedia-markdown huggingface dataset:
பெரும் நீல மலைகள் பகுதி

**பெரும் நீலமலைப் பகுதி** (Greater Blue Mountains Area), ஆசுத்திரேலியாவின் நியூ சவுத் வேல்சில் உள்ள ஒரு உலக பாரம்பரியக் களம் ஆகும். 1,032,649 எக்டேர் பரப்பளவு கொண்ட இப்பகுதி 2000 ஆம் ஆண்டில் இடம்பெற்ற உலக பாரம்பரியக் குழுவின் 24 ஆவது அமர்வில் உலக பாரம்பரியப் பட்டியலில் சேர்த்துக்கொள்ளப்பட்டது.

## விபரங்கள்
இப்பகுதி, உயிரினங்கள் நிரம்பிக் காணப்படும் கரடுமுரடான மேட்டுச் சமவெளிகளையும், செங்குத்தான மலை முகப்புக்களையும், ஆழமான, அணுகுவதற்குக் கடினமான பள்ளத்தாக்குகளையும், ஆறுகளையும், ஏரிகளையும் கொண்டது. இந்த இயற்கையான இடத்தில் காணப்படும் அரிய தாவரங்களும், விலங்குகளும், ஆசுத்திரேலியாவின் தொன்மை, உயிரினப் பல்வகைமை என்பன குறித்த சிறப்பை எடுத்துக்காட்டுகின்றன. இது ஆசுத்திரேலியாவின் தனித் தன்மை வாய்ந்த இயூகலிப்தசு தாவரங்களினதும், அது சார்ந்த தாவரங்கள், விலங்குகள் ஆகியவற்றினதும் கூர்ப்பின் கதையைக் கூறுகின்றது. 

## மேற்கோள்கள்

பகுப்பு:ஆத்திரேலியாவின் உலக பாரம்பரியக் களங்கள்
பகுப்பு:நியூ சவுத் வேல்ஸ்
பாம்பாறு (தென் தமிழ்நாடு)

**பாம்பாறு** அல்லது **சர்ப்ப நதி** எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கி.மீ. (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது.. 1725~1799 இடையே தஞ்சாவூர் மராத்திய ராச்சியத்திற்கும், இராமநாதபுரம் சமஸ்தானத்திற்கும் இடையே எல்லையாக அமைந்தது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.

## குறிப்புகள்

பகுப்பு:புதுக்கோட்டை மாவட்ட ஆறுகள்
பகுப்பு:சிவகங்கை மாவட்ட ஆறுகள்
பகுப்பு:இராமநாதபுரம் மாவட்ட ஆறுகள்
லெஸ்லி ஆரோன்

**லெஸ்லி ஆரோன் (**Leslie Aaron) இந்தியத் துடுப்பாட்ட வீரர் ஆவார். வலதுகை மட்டையாளரான இவர் வலதுகை மித பந்துவீச்சாளருமான இவர் கேரள அணிக்காக விளையாடினார். இவர் கேரள மாநிலம், கண்ணூரில் பிறந்தார்.

ஆரோன் ஒரு முதல் தரத் துடுப்பாட்டத்தில் விளையாடியுள்ளார். 1958 - 1959 ஆம் ஆண்டுகளில் நடைபெற்ற ரஞ்சிக் கோப்பைத் தொடரில், சென்னைஅணிக்கு எதிரான போட்டியில் விளையாடினார். இதன் முதல் ஆட்டப்பகுதியில் 4 ஓட்டங்களும், இரண்டாவது ஆட்டப் பகுதியில் ஓட்டங்கள் எதுவும் எடுக்காமலும் ஆட்டமிழந்தார். பந்துவீச்சில் 33 ஓவர்கள் வீசி வமன் குமார் உள்ளிட்ட 5 இலக்குகளைக் கைப்பற்றினார்.

## சான்றுகள்


## வெளியிணைப்புகள்
லெஸ்லி ஆரோன் -கிரிக்கெட் அர்சிவ்

பகுப்பு:இந்தியத் துடுப்பாட்டக்காரர்கள்
பகுப்பு:துடுப்பாட்டக்காரர்கள் குறுங்கட்டுரைகள்
பகுப்பு:வாழும் மக்கள்
பகுப்பு:கண்ணூர் மாவட்ட மக்கள்
காரா கிதை

**காரா கிதை** (; 1124–1218), **காரா கிதன் கானரசு** அல்லது **மேற்கு லியாவோ** (), அலுவல் ரீதியாக **பெரிய லியாவோ** (), என்பது நடு ஆசியாவில் இருந்த ஒரு சீனமயமாக்கப்பட்ட கிதான் பேரரசு ஆகும். இதை எலு தசி என்பவர் தோற்றுவித்தார். இவர் தங்கள் பூர்வீக இடமான வடக்கு மற்றும் வடமேற்கு சீனாவில்   சுரசன்களின் தாக்குதலில் இருந்து எஞ்சிய லியாவோ வம்சத்தினரைக் கொண்டு இதைத் தோற்றுவித்தார்.  நைமர்கள் குச்லுக் தலைமையில் இதை கி.பி. 1211ல் கைப்பற்றினர்; பாரம்பரிய சீன, பாரசீக, மற்றும் அரேபிய நூல்கள் இக்கைப்பற்றலோடு காரா கிதை ஆட்சி முடிவுக்கு வந்தது என்கின்றன. இப்பேரரசு கி.பி. 1218ல் மங்கோலியப் பேரரசால் கைப்பற்றப்பட்டது.

## குறிப்புகள்
 

## உசாத்துணை

பகுப்பு:சீன அரசமரபுகள்
பகுப்பு:மங்கோலியாவின் வரலாறு
பகுப்பு:முன்னாள் பேரரசுகள்
சாண்டி ஆரோன்

**சாண்டி ஆரோன் (**Sandy Aaron (சூன் 22, 1928 – ஏப்ரல் 26,  2016) என்பவர் முன்னாள் இந்தியத் துடுப்பாட்ட வீரர் ஆவார். இவர் 1957 களில்  கொச்சி மற்றும் கேரள மாநில அணிகளுக்காக முதல் தரத் துடுப்பாட்டப் போட்டிகளில் விளையாடினார்.

தனது முதல் போட்டியில் 77 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். மேலும் இரண்டாவது ஆட்டப் பகுதியில் 40 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். மட்டையாட்டத்தில் 29 மற்றும் 40 ஓட்டங்கள் எடுத்தார்.

## சான்றுகள்


## வெளியிணைப்புகள்

* 
* 

பகுப்பு:இந்தியத் துடுப்பாட்டக்காரர்கள்
பகுப்பு:துடுப்பாட்டக்காரர்கள் குறுங்கட்டுரைகள்
பகுப்பு:1928 பிறப்புகள்
பகுப்பு:2016 இறப்புகள்
செக்கச்சிவந்த வானம்

**செக்கச்சிவந்த வானம்** (Chekka Chivantha Vaanam) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் . இத்திரைப்படம் காற்று வெளியிடை படத்திற்குப் பிறகு இயக்குநர் மணிரத்னம் தமிழில் இயக்கியுள்ள திரைப்படம். இத்திரைப்படத்தில் சிம்பு, அர்விந்த் சுவாமி, விஜய் சேதுபதி, அருண் விஜய், பிரகாஷ் ராஜ், ஜோதிகா, அதிதி, ஐஸ்வர்யா ராஜேஷ் ஆகியோர் நடித்துள்ளனர். ஏ. ஆர். ரகுமான்னால் இயற்றப்பட்ட இசை மற்றும் சந்தோஷ் சிவனின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 27, 2018 அன்று வெளியானது. இது கொரிய மொழியில் வெளியான New World திரைப்படத்தை தழுவி எடுக்கப்பட்டுள்ளது.

## கதைக்களம்
பிரகாஷ் ராஜ் ஒரு தாதா. குற்றத் தொழில்களைத் தனது அடியாட்கள் படையைக் கொண்டு செய்து முடிப்பவர். அவரைக் கொலை செய்ய யாரோ முயற்சிக்கிறார்கள். பிரகாஷ் ராஜின் மகன்களாக வரும் அரவிந்த் சாமி, அருண் விஜய், சிம்பு ஆகியோர்  நடித்துள்ளனர். கதைப்படி, அரவிந்த்சாமி அப்பாவின் வலதுகரமாக இருக்கிறார். அருண் விஜய் துபாயில் ஒரு வணிகராக இருக்கிறார். சிம்பு செர்பியாவில் ஆயுதக் கடத்தல் செய்கிறார். பிரகாஷ் ராஜ் மாரடைப்பில் இறக்க அவரின் இடத்தை அரவிந்த்சாமி பிடிக்கிறார். இதன் காரணமாக கோபமடைந்த அருண்விஜய் மற்றும் சிம்பு ஆகியோர் அரவிந்த்சாமியை ஆட்டம் காண வைக்க முயற்சிக்கிறார்கள். அப்பாவின் இடத்தை அரவிந்த்சாமி தக்க வைத்துக் கொண்டாரா? இழந்தாரா? என்பதே மீதிக் கதையாகும்.

## நடிப்பு
* அரவிந்த்சாமி
* சிம்பு
* விஜய் சேதுபதி
* அருண் விஜய்
* பிரகாஷ் ராஜ்
* தியாகராஜன்
* ஜெயசுதா
* ஜோதிகா
* ஐஸ்வர்யா ராஜேஷ்
* அதிதி ராவ் ஹைதாரி
* மன்சூர் அலி கான்

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:அரவிந்த்சாமி நடித்த திரைப்படங்கள்
பகுப்பு:தியாகராஜன் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:மணிரத்னம் இயக்கிய திரைப்படங்கள்
டக்கர் சிலுவை

**டக்கரின் சிலுவை** (*Tucker's Cross*) என்பது 1955 ஆம் ஆண்டில் பெர்முடா கடல் ஆராய்ச்சியாளர் டெடி டக்கர் என்பவரால் கண்டுபிடிக்கப்பட்ட ஒரு மரகதம் பதித்த 22 காரட் தங்கச் சிலுவை ஆகும். 1594 ஆம் ஆண்டில் மூழ்கிப் போன எசுபானிய கப்பலான சாண்ட் பெட்ரோ என்பதில் இருந்து கிடைத்ததாக நம்பப்படுகிறது.

இதைக் கண்டுபிடித்த, டக்கர் அதன் எளிமை காரணமாக இந்தியத் தயாரிப்புச் சிலுவை என்று நம்பினார்.  இருப்பினும், 1997 ஆம் ஆண்டளவில் நேர்ச்சிக்குள்ளான கப்பலில் கண்டுபிடிக்கப்பட்ட மிக விலை மதிப்புமிக்க ஒற்றைப் பொருளாக இது கருதப்பட்டது.

1959 ஆம் ஆண்டு பெர்முடா அரசாங்கத்திற்கு டக்கர் அந்த சிலுவையை ஒரு லட்சம் டாலர் என்ற குறைந்த விலைக்கு விற்றார். எந்தக் காரணத்தைக் கொண்டும் பெர்முடா தீவை விட்டு இந்தச் சிலுவை வெளியே போகக் கூடாது’ என்று அரசிடம் கேட்டுக் கொண்டார். சில வருடங்களுக்கு டக்கரும் அவரது மனைவியுமே அரசின் அருங்காட்சியகத்தை நடத்தும் பொறுப்பை ஏற்றுக்கொண்டனர். அங்கே அந்தச் சிலுவை பாதுகாப்பாக இருந்தது. 1975இல் இங்கிலாந்து அரசி இரண்டாம் எலிசபெத், டக்கர் சிலுவையைப் பார்வையிட பெர்முடா அருங்காட்சியகத்துக்கு வந்தார். அப்போது தங்க நிறத்தில், பச்சைக் கற்களுடன் ஒரு சிலுவை இருந்தது. ஆனால், அது போலி. அசலான டக்கர் சிலுவை காணாமல் போனது அப்போதுதான் கண்டுபிடிக்கப்பட்டது.

## மேற்கோள்கள்

பகுப்பு:பெர்முடா
பகுப்பு:மூழ்கிய கப்பலின் புதையல்கள்
சோடியம் டெட்ராசல்பைடு

**சோடியம் டெட்ராசல்பைடு** *(Sodium tetrasulfide)* என்பது Na2S4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாகக் காணப்படும் இச்சேர்மம் தண்ணீரில் நீராற்பகுப்பு அடைந்து கரைகிறது . சில சிறப்புமிக்க பலபடிகளைத் தயாரிப்பதற்கு இது முன்னோடிச் சேர்மமாக பயன்படுகிறது. சோடியம்- கந்தகம் மின்கலன்களில் முன்மாதிரி இடைநிலையாகவும் இது பயன்படுகிறது.

## தயாரிப்பு

தனிமநிலை கந்தகம் மற்றும் ஆல்ககால் கரைசலிலுள்ள சோடியம் ஐதரோசல்பைடு ஆகியன வினைபுரிந்து சோடியம் டெட்ராசல்பைடு உருவாகிறது:

:2NaSH + 4 S   &rarr;   Na2S4  +  H2S

## கட்டமைப்பு

கந்தக அணுக்களின் கோணல்மாணலான சங்கிலிகளை பல்சல்பைடு எதிர்மின் அயனிகள் ஏற்றுக் கொள்கின்றன. S-S பிணைப்புகளின் பிணைப்பு இடைவெளி 2.05 Å ஆகவும் S-S-S-S பிணைப்புகளின் இருமுகக் கோண அளவு கிட்டத்தட்ட 90° ஆகவும் அமைகின்றன.

## வினைகள் மற்றும் பயன்கள்

சோடியம் டெட்ராசல்பைடுடன் அமிலங்களைச் சேர்த்து சூடுபடுத்தினால் ஐதரசன் சல்பைடும் தனிமநிலை கந்தகமும் தோன்றுகின்றன. ஆல்க்கைலேற்றும் முகவர்களுடன் சேர்த்து சூடுபடுத்தினால் கரிம பல்சல்பைடுகள் உருவாகின்றன. குறுக்குப் பிணைப்பு முகவரான பிசு(டிரையீத்தாக்சிசிலில்புரோப்பைல்)டெட்ராசல்பைடை உற்பத்தி செய்ய பயன்படுவது இதன் வர்த்தகப் பயனாகும் :

:Na2S4  +  2 ClC3H6Si(OEt)3  →   S4[C3H6Si(OEt)3]2  +  2 NaCl

சிலசமயங்களில் ஒரு கலவையாக பிற பல்சல்பைடுகளுடன் சோடியம் டெட்ராசல்பைடைப் பயன்படுத்துகின்றனர். தயோகொல் என்ற பலபடியைத் தயாரிக்கவும் இது பயன்படுகிறது. எத்திலீன் குளோரைடுடனான ஆல்க்கைலேற்றும் வினை இம்முறையில் பங்கேற்கிறது.
:Na2S4  +  C2H4Cl2   →   1/n (C2H4)Sx]n  +  2 NaCl
(C2H4)Sx]n (x ~ 4) என்ற தோராயமான வாய்ப்பாட்டால் இத்தகைய சேர்மங்கள் அடையாளப்படுத்தப்படுகின்றன. இவை அமிலங்கள், கரைப்பான்களால் உண்டாகும் தரங்குறைப்பு வினைகளை தீவிரமாக எதிர்க்கின்றன..

## மேற்கோள்கள்

.

பகுப்பு:சோடியம் சேர்மங்கள்
பகுப்பு:கந்தகச் சேர்மங்கள்
பகுப்பு:பாலிசல்பைடுகள்
சோடியம் தயோ ஆண்டிமோனியேட்டு

**சோடியம் தயோ ஆண்டிமோனியேட்டு** *(Sodium thioantimoniate)* என்பது Na3SbS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் ஒன்பது நீரேற்று வடிவம் சிகிலிப்பெசு உப்பு என்ற பெயரால் அறியப்படுகிறது. 1799-1867 காலத்தைச் சேர்ந்த கே.எப். சிகிலிப்பெ என்பவர் இந்த உப்பைக் கண்டறிந்தார். சல்போ உப்புகளுக்கு இவை எடுத்துக்காட்டுகளாகும். கனிம வேதியியல் பண்பறி பகுப்பாய்வுகளில் இவை ஒருகாலத்தில் இன உருவாக்கிகளாக கவனத்தை ஈர்த்தன. 

## கட்டமைப்பு

நீரேறிய இவ்வுப்பு நான்முக SbS43− எதிர்மின் அயனியையும் (rSb-S = 2.33 Å), நீரேறிய சோடியம் நேர்மின் அயனிகளையும் கொண்டுள்ளது. அமோனியம் மற்றும் பொட்டாசியம் உள்ளிட்ட வேறுபட்ட நேர்மின் அயனிகள் தொடர்புள்ள உப்புகளாக அறியப்படுகின்றன.
   
நான்முக சோடியம் மற்றும் ஆண்டிமனி தளங்கள் கொண்ட பலபடியாக நீரற்ற உப்பு அறியப்படுகிறது.

## தயாரிப்பு

ஆண்டிமனி டிரைசல்பைடும் தனிமநிலை கந்தகம் மற்றும் ஒரு நீரிய சல்பைடு மூலம் ஆகியன வினைபுரிவதால் சோடியம் தயோ ஆண்டிமோனியேட்டு உருவாகிறது. 

:3 Na2S  +  2 S  +  Sb2S3  +  9 H2O   →   2 Na3SbS4•9 H2O

கந்தகத்தை சோடியம் ஐதராக்சைடுடன் சேர்த்து வெப்ப வினைக்கு உட்படுத்தி வினைக்குத் தேவையான சல்பைடை மறைமுகமாகவும் உற்பத்தி செய்து கொள்ள இயலும்.

:Sb2S3  +  8 NaOH + 6 S   →   2 Na3SbS4  +  Na2SO4  +  4 H2O

மற்றொரு தயாரிப்பு முறையில் 16 பங்கு சோடியம் சல்பேட்டு, 4-5 பங்கு மரக்கரி, 13 பங்கு ஆண்டிமனி சல்பைடு ஆகியன சேர்ந்த  கலவை ஒடுக்க வினைக்கு உட்படுத்தப்படுகின்றன. உருவாகும் உருகலை தண்ணிருடன் சேர்த்து பிரித்தெடுத்து நான்கு பங்கு கந்தகம் சேர்த்து சூடுபடுத்துகிறார்கள். கரைசலை ஆவியாக்கும்போது சோடியம் தயோ ஆண்டிமோனியேட்டு படிகமாகிறது. பெரிய நான்முகியான இது நீரில் கரைகிறது. நீரற்ற உப்பை எளிதாகச் சூடுபடுத்தி உருக்க முடியும். நீரேறிய நிலையில் ஈரக்காற்றில் சிவப்பு படலம் உருவாகிறது. 
 
தேவையான ஆண்டிமனி(III) சல்பைடு நேரடியாக ஆண்டிமனி(III) சேர்மம் ஒன்றுடன் சல்பைடு மூலங்கள் ஒன்றைச் சேர்த்து சுடுபடுத்தி வழக்கமான தயாரிப்பு முறையில் தயாரித்துக் கொள்ளப்படுகிறது. 

:2 SbCl3  +  3 H2S   →   Sb2S3 + 6 HCl 

## வினைகள்

நீரேற்று வடிவம் தண்ணீரில் கரைந்து நான்முக  SbS43− அயனியைத் தருகிறது. உப்பை அமிலமாக்கல் வினையின் மூலம்  குயின்சல்பைடு ஆண்டிமனியாக மாற்றலாம்.
 
:2 Na3SbS4  +  6 HCl  →   Sb2S5  +  6 NaCl  +  3 H2S

## மேற்கோள்கள்

பகுப்பு:சோடியம் சேர்மங்கள்
பகுப்பு:ஆண்டிமனி(V) சேர்மங்கள்
பகுப்பு:சல்பைடுகள்
பீனைல்-2-நைட்ரோபுரோப்பீன்

**பீனைல்-2-நைட்ரோபுரோப்பீன்** *(Phenyl-2-nitropropene)* என்பது C9H9NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் சிஏஎசு எண் 705-60-2 ஆகும். ஒரு காரவினையூக்கியின் முன்னிலையில் பென்சால்டிகைடுடன் நைட்ரோயீத்தேன் வினைபுரிவதால் பீனைல்-2-நைட்ரோபுரோப்பீன் உருவாகிறது. இவ்வினையில் வினையூக்கியானது நைட்ரோயீத்தேனை புரோட்டான் நீக்கம் செய்து ஒத்ததிர்வு நிலைபெற்ற எதிர்மின் அயனியை உருவாக்குகிறது. இந்த எதிர்மின் அயனி அணுக்கரு கவரியாக ஆல்டிகைடுடன் சேர்ந்து  ஒரு பீட்டா நைட்ரோ ஆல்ககாலாக உருவாகிறது. இது அடுத்ததாக நீர்நீக்கம் செய்யப்பட்டு நைட்ரோ ஆல்க்கீன் உருவாகிறது. இவ்வினை நைட்ரோ ஆல்டால் வினை என்ற பெயரால் அழைக்கப்படுகிறது. பீனைல்-2-நைட்ரோபுரோப்பீன் மருந்து வகைப் பொருட்கள் தயாரிப்பில் பயன்படுத்தப்படுகிறது. குறிப்பாக ஆடெரால் என்ற மருந்துக் கலவையை தொழிற்சாலைகளில் தயாரிக்க இது பயன்படுகிறது. கவனக் குறைவு மிகையியக்கக் குறைபாடு என்ற உளவியல் நோய்க்கு சிகிச்சை அளிப்பதற்கு இம்மருந்தைப் பயன்படுத்துகின்றனர்.

## மேற்கோள்கள்

பகுப்பு:நைட்ரோ சேர்மங்கள்
பகுப்பு:பீனைல் சேர்மங்கள்
பகுப்பு:அரோமாட்டிக் சேர்மங்கள்
பீனைல்டிரையசீன்

**பீனைல்டிரையசீன்கள்** (Phenyltriazines) என்பவை ஒரு பீனைல் தொகுதியையும் ஒரு டிரையசீன் தொகுதியையும் பெற்றுள்ள வகையில் அமைந்திருக்கும் மூலக்கூறுகளாகும். இம்மூலக்கூறுகள் மருந்தியலில் முக்கியத்துவம் வாய்ந்தவைகளாக கருதப்படுகின்றன. லாமோடிரைகின் என்பது பீனைல்டிரையசீன் வழிப்பெறுதி வகை சேர்மமாகும். இது ஒரு வலிப்புத் தடுப்பு மருந்தாகும். காக்கை வலிப்பு நோய் மற்றும் இரு முனையப் பிறழ்வு நோய்களை ஒழிப்பதற்கும் இதுவொரு பயனுள்ள மருந்தாகக் கருதப்படுகிறது and bipolar disorder.

## மேற்கோள்கள்

பகுப்பு:டிரையசீன்கள்
பகுப்பு:கரிமச் சேர்மங்கள்
பகுப்பு:மருந்துகள்
பெர்சல்பேட்டு

**பெர்சல்பேட்டு** *(persulfate)* என்பது SO2−5 அல்லது S2O2−8 என்ற எதிர்மின் அயனிகளைக் கொண்டிருக்கும் சேர்மங்களைக் குறிக்கும். சில சமயங்களில் இவை பெராக்சிசல்பேட்டு என்ற பெயராலும் பெராக்சோடைசல்பேட்டு என்ற பெயராலும் கூட அழைக்கப்படுவதுண்டு. 
SO2−5 எதிர்மின் அயனியில் ஒவ்வொரு கந்தக மையத்திற்கும் ஒரு பெராக்சைடு தொகுதி இணைக்கப்பட்டிருக்கும். ஆனால் S2O2−8,எதிர்மின் அயனியில் பெராக்சைடு தொகுதி கந்தக அணுக்களுடன் பாலமாக இணைந்திருக்கும். இவ்விரு அயனிகளிலும் கந்தகம் S(VI) ஆக்சிசனேற்ற நிலைக்காக சாதாரணமான நான்முகி வடிவத்தையே ஏற்கிறது. இவ்வகை உப்புகள் வலிமையான ஆக்சிகரணிகளாகும் .

## அயனிகள்

* பெராக்சோ மோனோசல்பேட்டு அயனி, 
* பெராக்சிடைசல்பேட்டு 

## அமிலங்கள்
* பெராக்சிமோனோகந்தக அமிலம்  (காரோ அமிலம்), H2SO5
* பெராக்சியிருகந்தக அமிலம், H2S2O8

## சில உப்புகள்

*சோடியம் பெராக்சோமோனோசல்பேட்டு, Na2SO5
*பொட்டாசியம் பெராக்சிமோனோசல்பேட்டு, KHSO5
*சோடியம் பெர்சல்பேட்டு (சோடியம் பெராக்சிடைசல்பேட்டு, Na2S2O8
*அமோனியம் பெர்சல்பேட்டு (அமோனியம் பெராக்சிடைசல்பேட்டு), (NH4)2S2O8
*பொட்டாசியம் பெர்சல்பேட்டு (பொட்டாசியம் பெராக்சிடைசல்பேட்டு), K2S2O8

## மேற்கோள்கள்

பகுப்பு:பெர்சல்பேட்டுகள்
பகுப்பு:கந்தகச் சேர்மங்கள்
பகுப்பு:பதனச்சரக்குகள்
மெட்டா-பீனைலீன்டையமீன்

**மெட்டா-பீனைலீன்டையமீன்** *(m-Phenylenediamine)* என்பது C6H4(NH2)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை 1,3-டையமினோமென்சீன் என்ற பெயராலும் அழைக்கலாம். நிறமற்ற திண்மமான இச்சேர்மம் ஆர்த்தோ- பீனைலீன்டையமீன், பாரா-பீனைலீன்டையமீன் ஆகிய சேர்மங்களின் மாற்றியமாக கருதப்படுகிறது.

## தயாரிப்பு

1,3-டைநைட்ரோபென்சீனை ஐதரசனேற்றம் செய்து மெட்டா-பீனைலீன்டையமீன் தயாரிக்கப்படுகிறது. பென்சீனை டைநைட்ரசனேற்றம் செய்து டைநைட்ரோபென்சீனை தயாரித்துக் கொள்ளலாம் .

## பயன்கள்

அராமிட் இழைகள், எப்பாக்சி பிசின்கள், பல்யூரியா மீள்பொருட்கள், கம்பி மிளிர் பூச்சுகள், தோல் மற்றும் நெசவுத் துணிகளுக்கான சாயங்கள் உள்ளிட்ட பல பலபடிகளைத் தயாரிக்க மெட்டா-பீனைலீன்டையமீன் பயன்படுகிறது. 
பிசுமார்க் பழுப்பு எனப்படும் அடிப்படை பழுப்பு நிற முடுக்கியாகவும், நெசவுத் துணிகள் மற்றும் தோல்களுக்கான சாயங்களான அடிப்படை ஆரஞ்சு 2, நேர் கருப்பு 38 போன்றவற்றின் பகுதிப்பொருளாகவும் மேம்பட்ட கருப்பு பி.எச்.என்ற முடிச்சாயமாகவும் மெட்டா-பீனைலீன்டையமீன் பயன்படுகிறது. நீல வண்ணங்கள் தயாரிப்பில் பிணைப்பு முகவராகவும் இதைப் பயன்படுத்துகின்றனர் .

## மேற்கோள்கள்

பகுப்பு:டையமீன்கள்
பகுப்பு:அமீன்கள்
பகுப்பு:அனிலின்கள்
தாங்குடுகள்

**தாங்குடு** என்பவர்கள் முதலில் ஒரு பழங்குடியின அமைப்பாக துயுஹுன் அதிகாரத்தின் கீழ் வாழ்ந்தனர். பின்னர் கி.பி. 10ம் நூற்றாண்டுக்கு முன்னர் வடமேற்கு சீனாவிற்கு இடம்பெயர்ந்தனர். மேற்கு சியா அல்லது தாங்குடு பேரரசு (1038–1227) என்று அழைக்கப்படும் அரசை அமைத்தனர். இவர்கள் திபெத்-பர்மா மொழிகளில் ஒன்றான தாங்குடு மொழியைப் பேசினர்.

## உசாத்துணை

பகுப்பு:சீன வரலாறு
மூவிணைய-பியூட்டைல் ஐதரோபெராக்சைடு

**மூவிணைய-பியூட்டைல் ஐதரோபெராக்சைடு** *(tert-Butyl hydroperoxide)* என்பது C4H10O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியல் பெராக்சைடான இச்சேர்மம் பல்வேறு வகையான ஆக்சிசனேற்ற செயல்முறைகளில் பரவலாகப் பயன்படுத்தப்படுகிறது. உதாரணமாக சார்ப்லெசு எப்பாக்சினேற்ற வினையைக் குறிப்பிடலாம். பொதுவாக இது 69–70% நீரிய கரைசலாகவே வழங்கப்படுகிறது.
## பயன்கள்

மூவினைய-பியூட்டைல் ஐதரோபெராக்சைடு தொழிற்சாலைகளில் தனியுறுப்பு பலபடியாக்கும் முன்னெடுப்பியாகப் பயன்படுத்தப்படுகிறது.

## தயாரிப்பு

மூவினைய-பியூட்டைல் ஐதரோபெராக்சைடைத் தயாரிப்பதற்கான செயற்கைத் தயாரிப்பு முறைகள் பல பயன்பாட்டில் உள்ளன:

*ஐதரசன் பெராக்சைடுடன் ஐசோபியூட்டைலீன் அல்லதுகந்தக அமிலத்தின் முன்னிலையில்  மூவினைய பியூட்டைல் ஆல்ககால் வினை  
* ஐசோபியூட்டேன் மற்றும் ஆக்சிசன் ஆகியவற்றின் தன்னாக்சிசனேற்ற வினை.

## தற்காப்பு நடவடிக்கைகள்

*மூவினைய-பியூட்டைல் ஐதரோபெராக்சைடு ஒரு விதிவிலக்கற்ற வினைத்திறன் மிக்கதொரு அபாயகரமான வேதிப்பொருளாகும். தோல் மற்றும் சளிச்சவ்வுகளில் எரிச்சலையும் உள்ளிழுக்க நேர்ந்தால் மூச்சுப்பாதைகளில் சுவாசக் கோளாறுகளை ஏற்படுத்தும்.
*மூவினைய-பியூட்டைல் ஐதரோபெராக்சைடுடன் தண்ணீர் சேர்க்கப்பட்டுள்ள 90 சதவீதத்திற்கும்  மேற்பட்ட கரைசல் அமெரிக்காவில் அட்டவணை 49 இன் படி தடை செய்யப்பட்டுள்ளது.

உடல்நலத்திற்கான தரவரிசை எண் 4, தீப்பிடித்தலுக்கான தரவரிசை எண் 4, வினைத்திறனுக்கான தரவரிசை எண் 4 என இச்சேர்மத்திற்கான தீங்குகளை தேசிய தீத்தடுப்பு நிறுவனம் தர அட்டவணைப் படுத்தியுள்ளது. மேலும் இச்சேர்மம் வினைத்திறனுள்ள ஆக்சிகரணியாகும். இருப்பினும் இதர தயாரிப்பு முறைகளின் தரவரிசை எண்கள் 3-2-2 அல்லது 1-4-4 ஆகும் however other sources claim lower ratings of 3-2-2 or 1-4-4..

## மேற்கோள்கள்

பகுப்பு:கரிமப் பெராக்சைடுகள்
பகுப்பு:கரிம வேதியியல் வினையாக்கிகள்
பகுப்பு:மூவிணைய பியூட்டைல் சேர்மங்கள்
பகுப்பு:ஆக்சிசனேற்றிகள்
மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018

மேற்கிந்தியத்தீவுகள் துடுப்பாட்ட அணி இந்தியாவில் செப்டம்பர் முதல் நவம்பர் வரை சுற்றுப்பயணம் செய்து இரண்டு தேர்வுத் துடுப்பாட்டங்கள், ஐந்து ஒருநாள் பன்னாட்டுத் துடுப்பாட்டங்கள் மற்றும் மூன்று பன்னாட்டு இருபது20 போட்டிகளில் விளையாட உள்ளது.  அதற்கு முன்பாக வடோதராவில் இரண்டு நாட்கள் கொண்ட பயிற்சி ஆட்டம் நடைபெற உள்ளது.

ஐந்து போட்டிகள் கொண்ட ஒருநாள் தொடரில் ஒரு போட்டியானது திருவனந்தபுரத்திலுள்ள கிரீன்ஃபீல்டு பன்னாட்டு அரங்கத்தில் நடைபெறுவதாக இருந்தது. ஆனால் மார்ச், 2018 இல் போட்டிக்கான கால அட்டவணை அறிவிக்கப்பட்ட போது அந்தப் போட்டி கொச்சியிலுள்ள சவகர்லால நேரு பன்னாட்டுத் துடுப்பாட்ட அரங்கத்தில் நடைபெறுவதாக அறிவிக்கப்பட்டது.  கேரள மாநிலத் துடுப்பட்ட சங்கத்தின் வேண்டுகோளை ஏற்று பன்னாட்டுத் துடுப்பாட்ட அவை இவ்வாறு அறிவித்தது.. மேலும் செப்டம்பர், 2018 இல் லக்னோவில் உள்ள எகான பன்னாட்டுத் துடுப்பாட்ட அரங்கத்தில் போட்டிகள் நடைபெறுவதாக அதிகாரப்பூர்வமாக அறிவிக்கப்பட்டது. இந்த மைதானத்தில் நடைபெறும் முதல் சர்வதேச போட்டி இதுவாகும்.

ஜேசன் ஹோல்டர் காயம் காரணமாக முதல் தேர்வுத் துடுப்பாட்டப் போட்டியின் போது விலகியதால் கிரெய்க் பிராத்வெய்ட் தலைவராக விளையாடினார். இந்தியத் துடுப்பாட்ட அணி சொந்த மண்ணில் 100 ஆவது போட்டியில் வெற்றி  பெற்றது. இரண்டாவது போட்டியில் 10 இலக்குகளால் வெற்றி பெற்று தொடரை 2-0 வென்றது.

## அணிகள்

தொடர் துவங்குவதற்கு முன்பாக அல்சாரி ஜோசப்பிற்குப் பதிலாக செர்மன் லூயிஸ் அணியில்சேர்க்கப்பட்டார்..
## தேர்வுத் துடுப்பாட்டம்
### முதல் போட்டி

### இரண்டாவது போட்டி

## ஒருநாள் பன்னாட்டுத் துடுப்பாட்டம்
### முதல் போட்டி

### 2 ஆவது போட்டி

### 3 ஆவது போட்டி

### 4 ஆவது போட்டி

### 5 ஆவது போட்டி

## பன்னாட்டு இருபது20

### முதல் இருபது20

### இராண்டாவதுஇ20

### மூன்றாவது போட்டி

## சான்றுகள்

பகுப்பு:துடுப்பாட்டப் போட்டித் தொடர்கள்
டெட்ராதயோனேட்டு

**டெட்ராதயோனேட்டு** *(Tetrathionate)* என்பது S4O2−6 என்ற வாய்ப்பாட்டைக் கொண்ட ஓர் எதிர்மின் அயனியாகும். H2S4O6 என்ற வாய்ப்பாட்டைக் கொண்ட டெட்ராதயோனிக் அமிலத்திலிருந்து வழிப்பெறுதியாகப் பெறப்படும் கந்தக ஆக்சோ எதிர்மின் அயனியாக இது கருதப்படுகிறது. இவ்வயனியில் இடம்பெற்றுள்ள கந்தக அணுக்களில் இரண்டு 0 என்ற ஆக்சிசனேற்ற நிலையிலும் இரண்டு அணுக்கள் +5 என்ற ஆக்சிசனேற்ற நிலையிலும் உள்ளன. மாறாக இச்சேர்மம் S2−2  வை SO3.உடன் பிணைப்பதால் உருவாகும் கூட்டு விளைபொருளாகவும் பார்க்கப்படுகிறது. [Sn(SO3)2]2− என்ற வாய்ப்பாட்டைக் கொண்ட பல்தயோனேட்டு எதிர்மின் அயனிகளின் குடும்பத்தில் ஒன்றாகவும் கருதப்படுகிறது.. இதனுடைய ஐயுபிஏசி பெயர் [சல்போனேட்டோடைசல்பேனைல்)சல்போனேட்டு என்பதாகும். இதனுடன் தொடர்புடைய அமிலம் (சல்போடைசபேனைல்) சல்போனிக் அமிலம் ஆகும். டெட்ராதயோனெட்டின் சிஏஎசு எண் 15536-54-6 என்று வேதித் தொகுப்புகள் நிறுவனம் அடையாளப்படுத்துகிறது.

## உருவாக்கம்

தயோசல்பேட்டை (S2O2−3) அயோடினால் ஆக்சிசனேற்றம் செய்து இதைத் தயாரிக்கிறார்கள்.

:2 + I2 →  + 2I<sup>−</sup>

## கட்டமைப்பு
 

டெட்ராதயோனேட்டின் கட்டமைப்பு படத்தில் காட்டப்பட்டுள்ளது போல ஒரு கனசதுரத்தின் மூன்று மூலைகளாகப் பார்க்கப்படுகிறது. BaS4O6•2H2O , Na2S4O6•2H2O. சேர்மங்களிலுள்ள   S4O2−6  போன்ற எலக்ட்ரான் ஒழுங்கமைவு இக் கட்டமைப்பில் உள்ளது. இருமுக S–S–S–S கோணங்கள் 90° கோணத்திற்கு அருகில் இருப்பது பல்சல்பைடுகளில் பொதுவாகக் காணப்படும் கோண அளவாகும்.

## சேர்மங்கள்

சோடியம் டெட்ராதயோனேட்டு, (Na2S4O6) , பொட்டாசியம் டெட்ராதயோனேட்டு (K2S4O6), பேரியம் டெட்ராதயோனேட்டு (BaS4O6•2H2O) உள்ளிட்டவை டெட்ராதயோனேட்டு சேர்மங்களாகும்.

## பண்புகள்

இடைநிலை ஆக்சிசனேற்ற நிலையில் தயோசல்பேட்டு போன்ற மற்ற கந்தக இனச்சேர்மங்களைப் போல டெட்ராதயோனேட்டும் கரிம எஃகு மற்றும் துருவேறா எஃகு போன்றவற்றில் உண்டாகும் பள்ள அரிப்புக்கு காரணமாகிறது. 
சால்மோனெல்லா டைபிமியூரியம் வகை பாக்டீரியாக்களுக்கான விளிம்பு நிலை எலக்ட்ரான் ஏற்பியாக டெட்ராதயோனேட்டு உதவுகிறது. அதேசமயத்தில் பாலூட்டிகளின் உட்குழல் பகுதிகளில் காணப்படும் தயோசல்பேட்டு வினைத்திற ஆக்சிச இனங்களால் ஆக்சிசனேற்றம் செய்யப்படுகிறது. இவ்வினங்கள் குறிப்பாக டெட்ராதயோனேட்டாக உருவாகும்  நிக்கோட்டினமைடு அடினைன் டைநியூக்ளியோடைடு பாசுப்பேட்டு ஆக்சிடேசு நொதியால் உற்பத்தியாகும் மீயாக்சைடால் வெளியிடப்படுகின்றன. அழற்சி செயல்பாடு மூலமாக பாக்டீரியம் வளர்வதற்கு இது உதவிபுரிகிறது .

## மேற்கோள்கள்

பகுப்பு:கந்தக ஆக்சோ எதிர்மின்னயனிகள்
பகுப்பு:அரிமானம்
பகுப்பு:டெட்ராதயோனேட்டுகள்
ஜமி அல்-தவரிக்

***ஜமி அல்-தவரிக்*** என்பது ஒரு வரலாற்று நூல் ஆகும். இது பாரசீகத்தில் மங்கோலிய ஈல்கானரசு ஆட்சியில் உருவாக்கப்பட்டது. இதை ரசீத்தல்தீன் அமாதானி (1247–1318) என்பவர் கி.பி. 14ஆம் நூற்றாண்டின் தொடக்கத்தில் எழுதினார். பரந்த அளவிலான நிகழ்வுகளை உள்ளடக்கியதன் காரணமாக இந்நூல் "முதல் உலக வரலாறு" என்று அழைக்கப்படுகிறது. இது மூன்று தொகுதிகளைக் கொண்டுள்ளது. இந்நூலில் தற்போது எஞ்சியிருப்பது சுமார் 400 பக்கங்கள் ஆகும்.
## உசாத்துணை

பகுப்பு:வரலாற்று நூல்கள்
பகுப்பு:மங்கோலியாவின் வரலாறு
பகுப்பு:செங்கிஸ் கான் குறித்த நூல்கள்
த ஹார்ட்ஃபுல்னெஸ் வே

[alt=|thumb|[https://www.flickr.com/photos/139443788@N05/45585210255/ The] Heartfulness Way எனும் ஆங்கில மூலத்தின் தமிழாக்கம்](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:The_Heartfulness_Way_Cover_-_Tamil_Edition.jpg)
**த ஹார்ட்ஃபுல்னெஸ் வே,** கம்லேஷ் டி. படேல் மற்றும் ஜோஷுவா பொல்லாக் ஆகியோரால் எழுதப்பட்டு, 2018-ல் பிரசுரிக்கப்பட்டு வெளியிடப்பட்டுள்ள ஆன்மீக தன்மைமாற்றத்திற்கான இதயம் சார்ந்த தியானத்தைப் பற்றிய புத்தகமாகும்.

## புத்தகத்தைப் பற்றி
தாஜி என்று பரவலாக அழைக்கப்படும் கம்லேஷ் டி. படேல் https://en.wikipedia.org/wiki/Kamlesh_D._Patel, ஹார்ட்ஃபுல்னெஸ் குரு பரம்பரையின் நான்காவது குரு ஆவார். ஆன்மீகத் தேடுதலின் இயல்பை பற்றி ஆராயும்போது, ஒரு ஆன்மீக நாட்டமுடையவர் மேற்கொள்ள வேண்டிய பயணத்தை பற்றி இந்த புத்தகத்தில் எடுத்துரைக்கிறார். ஒரு ஆசிரியருக்கும் மாணவருக்கும் இடையேயான ஒரு தொடர் கலந்துரையாடல் வழியாக, ஹார்ட்ஃபுல்னெஸை பயிற்சி செய்பவரும் பயிற்சியாளருமான ஜோஷுவா பொல்லாக்குக்கு ஹார்ட்ஃபுல்னெஸ் பயிற்சியின் கோட்பாடுகள் பற்றியும், அதன் தத்துவத்தைப் பற்றியும் தாஜி விளக்குகிறார்.

இங்கே, ஜோஷுவா  இதயத்தின் அடியாழத்திலிருக்கும் உண்மையான மையத்தைப்  பற்றி கண்டறிய விழைகிறார். தாஜி அவருக்கு பாதையைக் காட்டுகிறார். தாஜி, தியானம் பற்றி விளக்குகையில், ஒருவரின் உள்நிலை என்னவாக இருந்தபோதிலும், அதை இயல்பானதாக ஆக்குகிறது என்கிறார். அது இயற்கைத்தனத்தை உருவாக்குகிறது. மேலும், ஒருவர் அதை நோக்கிச் செல்கையில், அவரிடத்திலிருக்கும் செயற்கையானவை மறைய ஆரம்பித்துவிடும் என்றும் கூறுகிறாா். இப்புத்தகத்தில் விவரிக்கப்பட்டுள்ள சோதனை முறை, இந்த உண்மையைத் தாங்களே கண்டறிந்துகொள்ள பலருக்கு உதவியிருக்கிறது என்று இந்நூலாசிரியர்கள் கூறுகின்றனர்.

இப்புத்தகம், ஆங்கிலம், இந்தி, தமிழ், மலையாளம், குஜராத்தி, கன்னடம் மற்றும் மராத்தி ஆகிய மொழிகளில் கிடைக்கிறது.

## பிரசுரம் & வெளியீடு
த ஹார்ட்ஃபுல்னெஸ் வே, இந்தியாவில் வெஸ்லேண்ட் பப்ளிக்கேஷன்ஸ் பிரைவேட் லிமிடெட், அமெரிக்காவில் ரிவீல் பிரஸ் (நியூ ஹார்பிஞ்ஜர் பப்ளிக்கேஷன்ஸ்) நிறுவனத்தினரால் 2018-ல் பிரசுரிக்கப்பட்டுள்ளது. அதன் எழுத்துப் பதிப்புரிமை, அமெரிக்கா, டெக்ஸாஸில் உள்ள ஹார்ட்ஃபுல்னெஸ் இன்ஸ்டிடியூட்டை சார்ந்தது. இப்புத்தகம், இந்திய ஜனாதிபதி, ராம் நாத் கோவிந்த் அவர்களால் ஜனவரி 2018 – ல் வெளியிடப்பட்டது.

## வரவேற்பு
‘த ஹார்ட்ஃபுல்னெஸ் வே’ புத்தகத்தின் வெளியீடு மற்றும் விமர்சனங்கள் பல்வேறு முன்னணி செய்தித்தாள்கள் & பத்திரிகைகளில்  வெளிவந்துள்ளது. இந்துஸ்தான் டைம்ஸின் நீல்சன் சிறந்த கற்பனையல்லாத இந்திய புத்தகங்கள் பட்டியலின் முதல் பத்து புத்தகங்கள் வரிசையில் முதல் இடத்தைப் பிடித்துள்ளது. இப்புத்தகம் ஜூன் 1, 2018 அன்று, அமெரிக்க சந்தையில் அறிமுகப்படுத்தப்பட்டு, வெகுசீக்கிரமே பார்ன்ஸ் & நோபிலில் அந்நாட்டின் சிறந்த விற்பனை புத்தகமானது, அமேஸானில் அதிகம் விற்ற புத்தகமானது. அதன் விமர்சனங்கள் பல சர்வதேச பத்திரிகைகளிலும் / பதிப்புகளிலும் வெளிவந்துள்ளது.

## மேற்கோள்கள்

ராஜஸ்தான் முதல் மந்திரி, வசுந்தரா ராஜே, தனது டிவிட்டர் பக்கத்தில், “இதயத்தால் & இதயத்திலிருந்து ஆன்மீகப் வழியில் வாழ்வதென்பதைக் குறித்த சுவாரஸ்யமான உட்பார்வையை இப்புத்தகம் வழங்குகிறது,’’  என்று குறிப்பிட்டுள்ளார். மாயின் கஸி என்ற இஸ்லாமிய ஆராய்ச்சியாளர், “இப்புத்தகம் அதன் தனித்தன்மையான அனுகுமுறையில் தனித்து நிற்கிறது.” என்று ‘ஏசியன் ஏஜ்’ செய்தித்தாள் விமர்சனத்தில் கூறியுள்ளார்.

பகுப்பு:சுய முன்னேற்ற நூல்கள்
சுசான் பின்லே

**சுசான் ஜி. பின்லே** *(Susan G. Finley)* ஓர் அமெரிக்க மாந்தக் கணிப்பாளரும் அமைப்புப் பொறியாளரும் வானியலாளரும் ஆவார். இவர் நாசாவின் தாரைச் செலுத்த ஆய்வகத்தில் 1958 இல் இருந்து நெடுங்காலம் பணிபுரிந்த பெண் பணியாளரும் ஆவார். எக்சுபுளோரர் 1 எனும் தேட்டக்கலம் ஏவிய இருநாட்கள் கழித்து இவர் நாசாவின் தாரைச் செலுத்த ஆய்வகத்தில் ஏவூர்திகளின் தடவழியைக் கையால் கணிக்கும் மாந்தக் கணிப்பாளராகச் சேர்ந்துள்ளார். இவர் இப்போது  நாசாவின் ஆழ் விண்வெளி வலையமைப்பின் அமைப்புப் பொறியாளராக உள்ளார். இவர் மென்பொருள் ஓர்விலும் வல்லுனர் ஆவார்.  இவர் தாரைச் செலுத்த ஆய்வகத்தில் சூரியன், நிலா, சூரியக் குடும்பக் கோள்கள், சூரியக் குடும்பப் பிற வான்பொருள்களின் தேட்டங்களில் கலந்துகொண்டுள்ளார்.

## வாழ்க்கையும் கல்வியும்

### கல்வி

### குடும்ப வாழ்க்கை

## வாழ்க்கைப்பணி

## தகைமைகளும் விருதுகளும்

## வெளியீடுகள்
* 2004 "Tracking Capability for Entry, Descent and Landing and its support to NASA Mars Exploration Rovers," ResearchGate
* 2009 "Receiver filters and records IF analog signals," National Aeronautics and Space Administration
* 2012 "Spacecraft-to-earth communications for Juno and Mars Science Laboratory critical events," IEEE Xplore
* 2013 "Improved spacecraft tracking and navigation using a Portable Radio Science Receiver," IEEE Xplore
* 2013 "Sleuthing the MSL EDL performance from an X band carrier perspective," IEEE Xplore
* 2014 "Design and implementation of a Deep Space Communications Complex downlink array," IEEE Xplore
*2016 "A comparison of atmospheric effects on differential phase for a two-element antenna array and nearby site test interferometer", IEEE Xplore
## வெளி இணைப்புகள்
*
## மேற்கோள்கள்


பகுப்பு:மாந்தக் கணிப்பாளர்கள்
பகுப்பு:வாழும் மக்கள்
பகுப்பு:பெண் அமைப்புப் பொறியாளர்கள்
பகுப்பு:மென்பொருள் பொறியியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் கணினி நிரலாளர்கள்
பெனோசோலோன்

**பெனோசோலோன்** *(Fenozolone)*  என்பது C11H12N2O2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1960 களில் பிரான்சின் தௌசே தன்னாட்சிப்பகுதி ஆய்வகங்களில் இம்மருந்து உருவாக்கப்பட்டது . மேலும் இது பெமோலின் மருந்துடன் தொடர்புடைய ஓர் உளவியல் ஊக்கியாகும் . செல்வெளியில் டோபமைன் உற்பத்தியை தூண்டுவதற்கு பெனோசோலோன் ஒரு கருவியாக இருக்கிறது என ஆராய்ச்சியாளர்கள் கருதுகின்றனர்.
## மேற்கோள்கள்

பகுப்பு:ஆக்சசோலோன்கள்
பகுப்பு:பீனைல் சேர்மங்கள்
பகுப்பு:அமீன்கள்
மார்கரெட் கிவல்சன்

**மார்கரெட் காலந்து கிவல்சன்** *(Margaret G. Kivelson)* (அக்தோபர் 21, 1928) ஓர் அமெரிக்க விண்வெளி அறிவியலாளரும் கோள் அறிவியலாளரும் ஆவார். இவர் இலாசு ஏஞ்சலீசு கலிபோர்னியா பல்கலைக்கழகத்தின் விண்வெளி இயற்பியல் துறையின் தகைமைப் பேராசிரியராக உள்ளார்.  இவர் 2010 இல் இருந்து அண்மைவரை கலிபோர்னியா பல்கலைக்கழகத்தில்  பதவியில் உள்ளதோடு மிச்சிகான் பல்கலைக்கழகத்திலும் ஆராய்ச்சி அறிவியலாளராகவும் அறிஞராகவும் உள்ளார்.   இவர் புவி, வியாழன், காரிக்கோள் ஆகியவற்றின் காந்தக்கோளங்களை ஆய்வு செய்கிறார். அண்மையில் இவர் கலீலிய நிலாக்களையும் ஆய்வு செய்கிறார். இவர் எட்டு ஆண்டுகளாக வியாழனின் காந்தக்கோள அளவீடுகளைப் பதிவுசெய்துவரும் கலீலியோ விண்கல இலக்குத் திட்டக் காந்த அளவியின் முதன்மை ஆய்வாளர் ஆவார். இவர் புவியைச் சுற்றிவரும் நாசா-ஈசா கிளசுட்டர் II விண்கலக் கூட்டு இலக்குத் திட்ட காந்த அளவியின் இணை ஆய்வாளரும் ஆவார்.  இவர் நாசாவின் தெமிசு இலக்குத்திட்ட்த்திலும் இணை ஆய்வாளராக உள்ளார். இவர் காசினி-ஐகன்சு இலக்குத்திட்ட காந்த அளவி ஆய்வுக் குழுவிலும் உறுப்பினராக உள்ளார். இவர் ஐரோப்பிய முகமையின்  வியாழனின் பனிக்கட்டி நிலாத் தேட்டக்கலக் காந்த அளவி  ஆய்வுக் குழுவிலும் பங்கேற்கிறார்.  இவர் 350 ஆய்வுக் கட்டுரைகளை எழுதியதோடு பரவலாகப் பயன்பட்டுவரும் விண்வெளி இயற்பியல் நூலின் இணையாசிரியரும் ஆவார் (விண்வெளி இயற்பியலுக்கான அறிமுகம்).

## இளமையும் கல்வியும்

## வாழ்க்கைப்பணி

## அறிவியல் பங்களிப்புகள்

## தகைமைகளும் விருதுகளும்
*  குகன்கீம் ஆய்வுநல்கை (1973–74)
*  இராடுகிளிப் பட்டக் கழகப் பதக்கம் (1983)
*  ஆர்வார்டு பல்கலைக்கழக 350 ஆம் ஆண்டு முன்னாள் மாணவர் பதக்கம் (1986)
*  அமெரிக்க அறிவியல் மேம்பாட்டுக் கழக ஆய்வுநல்கை (1989) 
*  அமெரிக்கப் புவியியற்பியல் ஒன்றிய ஆய்வுநல்கை (1992)
*  நாசாவின் குழு சாதனை விருது (1995, 1996)
*  தேசிய அறிவியல் கல்விக்கழக ஆய்வுநல்கை (1999)
*   அமெரிக்கக் கலை, அறிவியல் கல்விக்கழக ஆய்வுநல்கை (1998)
*   அமெரிக்கப் புவியியற்பியல் ஒன்றியப் பிளெமிங் பதக்கம் (2005)
*   ஐரோப்பியப்  புவியியற்பியல் ஒன்றிய ஆல்ப்வென் பதக்கம் (2005)
*   அமெரிக்க வானியல் கழக ஜெரார்டு கியூப்பர் பரிசு (2017)

## மேற்கோள்கள்

## வெளி இணைப்புகள்
* Margaret Kivelson's web page at UCLA

பகுப்பு:அமெரிக்கப் புவியியற்பியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:வாழும் மக்கள்
பகுப்பு:1928 பிறப்புகள்
பகுப்பு:பெண் இயற்பியலாளர்கள்
பகுப்பு:பெண் புவியியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
ஆக்சசோலோன்

**ஆக்சசோலோன்** *(Oxazolone)* என்பது C3H3NO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு வேதிவினைக் குழுவாகவும் செயல்படுகிறது. ஆக்சசோல் குடும்பத்தை அடிப்படையாகக் கொண்ட சேர்மமாகக் கருதப்படும் இதற்கு ஆண்ட்சுசெ-விட்மேன் பெயரிடும் வழிமுறையில் பெயரிடப்பட்டுள்ளது. ஆக்சசோலோன் சேர்மத்திற்கு மொத்தமாக ஐந்து அமைப்பு மாற்றியங்கள் உள்ளன, அவற்றில் மூன்று மாற்றியங்கள் கார்பனைல் குழுவின் அமைவிடத்தை அடிப்படையாகக் கொண்டும் இரண்டு மாற்றியங்கள் இரட்டைப் பிணைப்பு C=X  (X= N அல்லது C): பிணைக்கப்பட்டுள்ள இடத்தை அடிப்படையாகக் கொண்டும் அமைகின்றன. 

*2-(3*H*)-ஆக்சசோலோன் 
*2-(5*H*)-ஆக்சசோலோன்
*4-(5*H*)-ஆக்சசோலோன் 
*5-(2*H*)-ஆக்சசோலோன் 
*5-(4*H*)-ஆக்சசோலோன் 

பெனொசோன், தோசாலினோன், சைக்ளாசொடோன், ரெக்ளாசெபாமெட் போன்ற மருந்துகளில் 4-ஆக்சசோலோனின் நோக்குரு  இடம்பெற்றுள்ளது.
 
5-ஆக்சசோலோன்கள் பதிலீடு செய்யப்பட்ட சேர்மங்களை என்-அசைல் α-அமினோ அமிலங்களின் வளையமாகும் வினையின் விளைபொருட்கள் எனவும், அவற்றை லாக்டோன்களாக மாற்ருகின்றன என்றும் சிலசமயங்களில் அசுலாக்டோன்கள் எனவும் கருதப்படுகின்றன .
 
## மேற்கோள்கள்

பகுப்பு:ஆக்சசோலோன்கள்
கத்லீன் அந்தோனெல்லி

**கத்லீன் கே மெக்நூல்டி மவுச்லி அந்தோனெல்லி** *(Kathleen "Kay" McNulty Mauchly Antonelli)* (12 பிப்ரவரி, 1921 – 20 ஏப்பிரல் 2006)  ஓர் அயர்லாந்து அமெரிக்கக் கணினி நிரலாளரும் மாந்தக் கணிப்பாளரும் ஆவார். இவர் எனியாக் எனும் முதல் தலைமுறை பொதுநோக்க மின்னனியல் இலக்கக் கணினியின் முதல் ஆறு நிரலாளர்களில் ஒருவர்.

## இளமையும் கல்வியும்

## கணினி நிரலாளராக

## எனியாக் நிரலாளராக

## குடும்ப வாழ்க்கை

## பிந்தைய வாழ்க்கை

இவர் தன் 85 ஆம் அகவையில் புற்றுநோயால் விண்டுமூரில் 2006 ஏப்பிரல் 20 இல் இறந்தார்.

## தகைமை
எனியாக் கணினியின் சமகாலத்தில் முதல் தலைமுறைக் கணினி நிரலாலர்களாகிய கே மெக்நூல்டியும் அவருடன் பணிபுரிந்த மற்ற ஐவரும் பற்றி  வெளி உலகம் அறியவில்லை. அக்காலத்தில் கட்புலனுக்கு அகப்படாத இவர்கள்  "*உறைபதன மகளிர் "*   எனப்பட்டனர். (இவர்கள் மகளிர் என்பதாலும் போர்க்காலக் கமுக்கமான பணியாளர்கள் என்பதாலும் வெளி உலகத்துக்கு அறிமுகப்படுத்தப் படவில்லை.  ஆனால், பல்லாண்டுகட்குப் பின்னர் இப்போது முறையாக அறிவிக்கப்பட்டுள்ளனர். ஓர் ஆவணப்படம் 2010 இல் *" உயர்கமுக்க உரோசாக்கள் (Top Secret Rosies):  இரண்டாம் உலகப்போரின் பெண் "கணிப்பாளர்கள்" " *" எனும் பெயரில் வெளியிடப்பட்டுள்ளது.  இப்படம் முதல் ஆறு பெண் கணிப்பாளர்களில்  மூவரின் நேர்காணலுடன் இவர்களது போர்க்கால நாட்டுப்பற்றைப் போற்றியும் மையப்படுத்தியும் எடுக்கப்பட்டுள்ளது.

டப்ளின் நகரப் பல்கலைக்கழகம்  தனது கணினி அறைக்கு கே மெக்நூல்டி நினைவாகப் பெயரிட்டுள்ளது.

## மேற்கோள்கள்

## வெளி இணைப்புகள்
*WITI Hall of Fame
*Biography from The MacTutor History of Mathematics archive, University of St Andrews, Scotland 
*Oral history interview with Frances E. Holberton – Holberton was, with Antonelli, one of the six original ENIAC programmers.  Charles Babbage Institute, University of Minnesota.
*Death of Donegal's Computing Pioneer

பகுப்பு:1921 பிறப்புகள்
பகுப்பு:2006 இறப்புகள்
பகுப்பு:அயர்லாந்து பெண் அறிவியலாளர்கள்
பகுப்பு:அயர்லாந்து பெண் கணிதவியலாளர்கள்
பகுப்பு:அயர்லாந்து கணிதவியலாளர்கள்
பகுப்பு:மாந்தக் கணிப்பாளர்கள்
பகுப்பு:அயர்லாந்து கணினி நிரலாளர்கள்
தசுக்கு ஓஞ்சோ

**தசுக்கு ஓஞ்சோ** (*Tasuku Honjo*, பிறப்பு: சனவரி 27, 1942) உடலியங்கியலில் நோய்த்தடுப்பியல் துறையில் நன்கு அறியப்பட்ட சப்பானிய ஆய்வாளர். இவருக்கு 2018 ஆம் ஆண்டின் மருத்துவத்துக்கும் உடலியங்கியலுக்குமான நோபல் பரிசை சேம்சு ஆலிசன் என்னும் அமெரிக்கருடன் இணைந்து வழங்கியுள்ளார்கள். இவருடைய முக்கியமான கண்டுபிடிப்பானது உயிரணுவின் இறப்பை திட்டப்படி இறக்கச்செய்யும் புரதப்பொருளைக் கண்டறிந்ததாகும். இப்புரதத்தை "பிடி-1" என்றழைக்கின்றார்கள். உயிரணுகளிடையே குறிப்புகள் செலுத்தும் சிறு மூலக்கூற்று புரதங்களாகிய இண்டர்லூக்கின்-4, இண்டர்லூக்கின்-5 ஆகியவற்றைக் கண்டறிந்ததற்காகவும் இவர் புகழ் பெற்றுள்ளார்.

2014 ஆம் ஆண்டு, இவரும் சேம்சு ஆலிசனும் சேர்ந்து உயிரிய மருந்தியல் துறைக்கான தாங்கு பரிசை வென்றனர்..

## வாழ்க்கைச் சுருக்கம்
தசுக்கு ஓஞ்சோ கியோட்டோ பல்கலைக்கழகத்தில் மருத்துவப் பட்டத்தை 1966 இல் பெற்றார், பிறகு அங்கேயே மருத்துவ வேதியியலில் 1975 இல் யசுத்தோமி நிசிசுக்கா மற்றும் ஒசாமு அயாயிசி ஆகியோரின் நெறியாள்கையில் முனைவர் பட்டம் பெற்றார்.

1971 முதல் 1974 வரை இவர் வாசிங்டன் காரினிகிக் கழகத்தின் உயிரிக்கருவியல் துறையிலும் அமெரிக்காவின் தேசிய குழந்தை நலமும் மாந்த வளர்ச்சிக்குமான கழகத்திலும் வருகைச் சிறப்பாளராகவும இருந்தார். இதன் பின்னர் இவர் 1974 முதல் 1979 வரை தோக்கியோ பல்கலைக்கழகத்தில் மருத்துவத்துறையில் துணைப்பேராசிரியராக இருந்தார். 1979 முதல் 1984 வரை ஒசாகா பல்கலைக்கழகத்தின் மருத்துவக் களத்தில், மரபணுவியல் துறையில் பேராசிரியராகவும் துறைத்தலைவராகவும் இருந்தார்..

1984 முதல் இவர் கியோட்டோ பல்கலைக்கழகத்தில் பேராசிரியரணியில் இருக்கின்றார். 2017 இல் இவர் கியோட்டோ பல்கலைக்கழகத்தின் முன்னேகிய படிப்புக்கான கழகத்தின் சிறப்புப் பேராசிரியராகவும் துணை இயக்குநர்த் தலைவராகவும் இருந்து வருகின்றார்.

## மேற்கோள்கள்

## வெளி இணைப்புகள்
* Tasuku Honjo Lab, Kyoto University Graduate School of Medicine
* Profile: Tasuku Honjo, Kyoto University Institute for Advanced Study

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:சப்பானிய உயிர்வேதியியலாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற சப்பானியர்கள்
திருவையாறு அரண்மனை

**திருவையாறு அரண்மனை** என்பது தமிழ்நாட்டின், தஞ்சை மாவட்டம், திருவையாறில் உள்ள ஒரு அரண்மனையாகும். இந்த அரண்மனையானது திருவையாறில் காவிரி ஆற்றுப் பால வலது கரையில், தஞ்சாவூர் மராத்தியர் காலத்தில் சகாஜியால் கட்டப்பட்டது ஆகும். இந்த அரண்மனையில் பத்துக்கும் அதிகமான அறைகள் உள்ளன. சில அறைகளில் சிதைந்த நிலையில் பழங்கால ஓவியங்களும் உள்ளன. இந்த அரண்மனைக்கும், தஞ்சைப் பெரிய கோயிலுக்கும் பழங்காலத்தில் சுரங்கப்பாதை இருந்துள்ளது என்றும். தற்போது இந்த சுரங்கப்பாதை அடைக்கப்பட்டுள்ளதாகவும் கூறப்படுகிறது. அரண்மனையானது தற்போது தனியாரின் கட்டுப்பாட்டில் உள்ளது. இங்கு ஆண்டுதோறும் மூன்று நாட்கள் *பிரக்ருதி பவுண்டேசன்* சார்பில் *மரபு மாறா இசை நிகழ்ச்சி* என்ற பெயரில் இசை நிகழ்ச்சி நடைபெறுவது வழக்கமாக உள்ளது.
## மேற்கோள்கள்

பகுப்பு:தஞ்சாவூர் மாவட்டம்
பகுப்பு:தமிழ்நாட்டு அரண்மனைகள்
2,2-டைமெத்தில்-1-பியூட்டேனால்

**2,2-டைமெத்தில்-1-பியூட்டேனால்** *(2,2-Dimethyl-1-butanol)* என்பது C6H14O   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தினுடைய ஐயுபிஏசி பெயர் 2,2-டைமெத்தில்-1-பியூட்டேன்-1-ஆல் என்பதாகும். ஒரு கரைப்பானாக இதைப் பயன்படுத்துகின்றனர்.

## மேற்கோள்கள்

பகுப்பு:எக்சனால்கள்
பகுப்பு:ஆல்ககால்கள்
பகுப்பு:முதன்மை ஆல்ககால்கள்
2-நோனேனால்

**2-நோனேனால்** *(2-Nonanol)* என்பது C9H20O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெள்ளரிக்காயின் நறுமணத்தை இச்சேர்மம் பெற்றுள்ளது. ஆயிசுட்டர்கள் எனப்படும் இருவோட்டு மெல்லுடலி வகை உயிரினங்களில் இச்சேர்மம் அடையாளம் காணப்பட்டுள்ளது . பெரமோன்கள் எனப்படும் இனக்கவர்ச்சி இயக்கு நீராக இது பல பூச்சிகளால் பயன்படுத்தப்படுகிறது. வர்த்தக முறையாகவும் இச்சேர்மம் விற்பனைக்குக் கிடைக்கிறது.

## மேற்கோள்கள்

பகுப்பு:ஆல்ககால்கள்
பகுப்பு:ஆல்கனாயிக் அமிலங்கள்
3-ஐதராக்சிபியூட்டேனால்

**3-ஐதராக்சிபியூட்டேனால்** (*3-Hydroxybutanal*) என்பது (CH3CH(OH)CH2CHO) என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். அசிட்டால்டால், ஆல்டால் என்ற பெயர்களாலும் இச்சேர்மம் அறியப்படுகிறது. H3C−CH(OH)−CH2−CH=O என்ற கட்டமைப்பு வாய்ப்பாடு இதை அடையாளப்படுத்துகிறது. ஓர் ஆல்டால் (R−CH(OH)−CHR'−C(=O)−R") சேர்மம் என இது வகைப்படுத்தப்படுகிறது. 
மேலும் "ஆல்டால்" என்ற சொல் குறிப்பாக 3-ஐதராக்சிபியூட்டேனால் சேர்மத்தைக் குறிக்கும்.  இது முறையாக அசிடால்டிகைடின் (CH3CHO) இருபடியாதல் விளைபொருளாகும். அடர்த்தியான நிறமற்ற அல்லது வெளிர்-மஞ்சள் திரவமான இது, பல்வேறு தாக்கங்களைக் கொண்ட பல்துறை மற்றும் மதிப்புமிக்க இடைநிலையாகும். [2] இந்த சேர்மத்தில் நாற்தொகுதி மையம் உள்ளது. இருப்பினும் இந்த அம்சம் பெரும்பாலும் பயன்படுத்தப்படுவதில்லை. இச்சேர்மம் முற்காலத்தில் தூக்க மருந்தாகவும் மயக்க மருந்தாகவும் பயன்படுத்தப்பட்டது .

## தயாரிப்பு
நீர்த்த சோடியம் ஐதராக்சைடுடன் வினைபுரியும்போது அசிட்டால்டிகைடு இருபடியாக்கப்படுகிறது.:

:2 CH3CHO  ->  CH3CH(OH)CH2CHO  +  H2O

இது ஒரு முன்மாதிரி ஆல்டால் வினையாகும்

## வினைகள்
3-ஐதராக்சியூட்டேனாலின் நீரிழப்பு வினை குரோட்டோனால்டிகைடை அளிக்கிறது. 3-ஐதராக்சியூட்டேனாலின்  வடிகட்டுதல் இந்த மாற்றத்தை ஏற்படுத்த போதுமான அளவு கட்டாயப்படுத்துகிறது.:

:CH3CH(OH)CH2CHO  ->  CH3CH\dCHCHO  +  H2O

3-ஐதராக்சிபியூட்டேனாலை ஐதரசனேற்றம் செய்தால் 1,3-பியூட்டேன் டையால் கிடைக்கிறது:

:CH3CH(OH)CH2CHO + H2 → CH3CH(OH)CH2CH2OH

இந்த டையால் 1,3-பியூட்டாடையீனின் முன்னோடியாகும், இது பல்வேறு பலபடிகளுக்கு முன்னோடியாகும்.

தன்னிச்சையாகவும் 3-ஐதராக்சிபியூட்டேனால் பலாபடியாக்கம் அடைகிறது. ஆனால் தண்ணீரைச் சேர்ப்பதன் மூலம் அதை நிறுத்தலாம்.

## பயன்
ஆல்டால் வாசனை திரவியங்கள் தயாரிப்பதிலும், நுரை மிதப்பு முறையில் தாதுவை தூய்மையாக்கவும்  பயன்படுத்தப்படுகிறது.

## இதையும் காண்க
*காமா-ஐதராக்சிபியூட்டரால்டிகைடு

## மேற்கோள்கள்

பகுப்பு:மயக்க மருந்துகள்
பகுப்பு:ஆல்ககால்கள்
பகுப்பு:கீட்டோன்கள்
பகுப்பு:தூக்க மருந்துகள்
பகுப்பு:ஐதராக்சி ஆல்டிகைடுகள்
2-எப்டேனால்

**2-எப்டேனால்** *(2-Heptanol)* என்பது C7H16O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டேனாலின் ஒரு மாற்றியம் 2-எப்டேனால் ஆகும். இதுவோர் இரண்டாம்நிலை ஆல்ககாலாகக் கருதப்படுகிறது. ஏழு கார்பன்கள் கொண்ட நேர்கோட்டு சங்கிலியில் இரண்டாவது கார்பனின் மீது ஐதராக்சில் குழு இச்சேர்மத்தில் இணைக்கப்பட்டிருக்கும். 

2-எப்டேனால் சமச்சீரின்மை இல்லாத சேர்மமாகும். எனவே இச்சேர்மத்திற்கு (ஆர்)- மற்றும் (எசு)- மாற்றியன்கள் காணப்படுகிறது.  
## மேற்கோள்கள்

பகுப்பு:ஆல்ககால்கள்
பகுப்பு:ஆல்கனால்கள்
ஆந்திரனில்

**ஆந்திரனில்** *(Anthranil)* என்பது C7H5NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இணைந்த பென்சீன்-ஐசோக்சசோல் இருவளைய வளையக் கட்டமைப்பில் தோற்றமளிக்கிறது. மூன்றாம் இடத்தில் ஆக்சிசன் இடம்பெற்றுள்ள பென்சைசோக்சசோல் மற்றும் பென்சாக்சசோல் சேர்மங்களின் மாற்றியமாகவும் இது அமைந்திருக்கிறது. குறுக்கு இணைப்பான இவ்வமைப்பு மூலக்கூறுகளின் அரோமாட்டிக் தன்மைக்கு இடையூறு செய்கிறது. மூன்று வகையான மாற்றியங்களுள் ஒன்றான இம்மாற்றியத்தை மற்ற இரண்டைக் காட்டிலும் நிலைப்புத்தன்மை குறைந்த மாற்றியமாகவும் மாற்றுகிறது .

## மேற்கோள்கள்

பகுப்பு:எளிய அரோமாட்டிக்கு வளையங்கள்
பகுப்பு:பல்லின வளையச் சேர்மங்கள்
பகுப்பு:அரோமாட்டிக்கு காரங்கள்
கிறித்தைன் தார்தன்

**கிறித்தைன் மான்** *(Christine Mann)* எனப்பட்ட  **முனைவர் கிறித்தைன் தார்தன்** *(Dr. Christine Darden)* (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம்,  ஆகியவற்ரில் ஆய்வு மேற்கொண்டார்.  இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார்.  இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016),  நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.

## இளமையும் வாழ்க்கைப்பணியும்

## நாசாவின் மாந்தக் கணிப்பாளர்கள்

## விருதுகள்

## மேற்கோள்கள்

## புற  இணைப்புகள்
*

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:ஆப்பிரிக்க வான்-விண்வெளிப் பொறியியலாளர்கள்
பகுப்பு:ஆப்பிரிக்க அமெரிக்கக் கணிதவியலாளர்கள்
பகுப்பு:மேற்குப் புலக் கணிப்பாளர்கள்
பகுப்பு:மாந்தக் கணிப்பாளர்கள்
அராக்கிடைல் ஆல்ககால்

**அராக்கிடைல் ஆல்ககால்** *(Arachidyl alcohol)* என்பது C20H42O    என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-ஐகோசனால் என்ற பெயராலும் இதை அழைக்கிறார்கள். மெழுகைப் போன்ற இப்பொருள் அழகு சாதனப் பொருட்களில் ஒரு மிருதுவாக்கியாகப் பயன்படுகிறது. இதுவொரு நேர்சங்கிலி கொழுப்பு ஆல்ககாலாகும். அராக்கிடிக் அமிலம் அல்லது அராக்கிடோனிக் அமிலம் போன்றவற்றை ஐதரசனேற்றம் செய்வதன் வழியாக அராக்கிடைல் ஆல்ககாலைத் தயாரிக்கிறார்கள். இவ்விரண்டு அமிலங்களும் நிலக்கடலை எண்ணெயில் காணப்படுகின்றன. இலத்தீன் மொழியில் நிலக்கடலை செடிக்கு அராக்கிசு என்ற பெயராகும். எனவே அராக்கிட் அமிலம் என்ற பெயர் இதிலிருந்து வருவிக்கப்பட்ட பெயராகும். 

## மேற்கோள்கள்

பகுப்பு:ஆல்ககால்கள்
பகுப்பு:கொழுப்பு ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்
3,4-டையைதராக்சிபீனைலசிட்டால்டிகைடு

**3,4-டையைதராக்சிபீனைலசிட்டால்டிகைடு** *(3,4-Dihydroxyphenylacetaldehyde)* என்பது C8H8O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டோபமைன் என்ற பிரதானமான மூளை நரம்புகடத்தியின் முக்கியமான வளர்சிதைப்பொருள் 3,4-டையைதராக்சிபீனைலசிட்டால்டிகைடு ஆகும். நியூரான்களில் நிகழும் டோபமைனின் அனைத்து நொதிவழி வளர்சிதை மாற்றமும் இச்சேர்மத்தின் வழியாகவே நிகழ்கின்றன. பார்க்கின்சன் நோயின் நோய் தோன்றும் வழிமுறையில் 3,4-டையைதராக்சிபீனைலசிட்டால்டிகைடு ஒரு முக்கியப்பங்கு வகிப்பதாக கேட்டெகோலால்டிகைடு கருதுகோள் தெரிவிக்கிறது . வேதித்தொகுப்பு முறையில் இச்சேர்மத்தை தயாரிக்க இயலும். ஆல்டிகைடு டியைதரசனேசால் பிரதானமாக 3,4-டையைதராக்சிபீனைலசிட்டால்டிகைடு நச்சுநீக்கம் செய்யப்படுகிறது.

## மேற்கோள்கள்

பகுப்பு:ஆல்டிகைடுகள்
பகுப்பு:அரோமாட்டிக் சேர்மங்கள்
பகுப்பு:கேட்டெகால்கள்
பகுப்பு:உயிர்வேதியியல்
பகுப்பு:பீனாலிக் மனித வளர்சிதைப்பொருட்கள்
பிறவிக் குறை

**பிறவிக் குறை**  (*Birth defects*)  என்பது ஒரு கருப்பையில் உள்ள சிசுவின் வடிவம் அல்லது செயல்களில் ஏற்படும் பிறழ்வு நிலைகளைக்

(வளர்சிதைமாற்றக் கோளாறுகளைக்) குறிக்கின்றது. இந்தக் குறைகளினால் பிறக்கும் குழந்தைகள்  மாற்றுத்திறனாளிகளாக பாதிக்கப்படலாம். அவ்வாறான குறைகள் அவர்களுக்கு உடல் , மனவளர்ச்சிக் குறையாகவோ அல்லது வளர்ச்சிக் குறையாகவோ இருக்கலாம். இவ்வகையான குறைகளின் பாதிப்பின் தீவிரத் தன்மையானது குறைவான பாதிப்பு முதல் அதீத பாதிப்பாகவும் இருக்கலாம். பிறவிக் குறையை இரு பகுதிகளாகப் பிரிக்கலாம். அதில் முதலாவது உடற் கட்டமைப்பு குறைபாடு மற்றொன்று  செயற்பாட்டுக் குறை. இதில் உடற் கட்டமைப்புக் குறை என்பது அவர்களின் உடல் வடிவத்தில் வழக்கத்திற்கு மாறாக இருக்கும் குறையைக் குறிக்கின்றது. செயற்பாட்டுக் குறை என்பது உடல் செயல்படுவதில் ஏற்படக் கூடிய பிரச்சினைகளைக் குறிக்கின்றது. செயற்பாட்டுக் குறையானது வளர்சிதைமாற்ற குறைகள் மற்றும் சிதைவுறு குறைகள் (இழையம் மற்றும் உள்ளுறுப்பு போன்றவற்றில் ஏற்படும் பிரச்சினைகள்) போன்றவற்றையும் உள்ளடக்கியுள்ளது. சில பிறவிக் குறைகள் உடற் கட்டமைப்பு குறைபாடு மற்றும் செயற்பாட்டுக் குறை ஆகிய இரண்டையும் கொண்டிருக்கும்.

பிறவிக் குறை என்பது மரபு வழியாகவோ அல்லது நிறப்புரி பிறட்சிகள் மூலமாகவோ அல்லது கருத்தரிப்பு காலங்களில் ஏற்படும் சில தொற்று போன்ற காரணங்களினால் ஏற்படுகிறது. கருத்தரிப்பு காலங்களில்  ஏற்படும் உயிர்ச்சத்து பி குறைபாடு, மது அருந்துதுதல் அல்லது புகையிலை பிடித்தல் மற்றும் கட்டுப்படுத்த இயலாத நீரிழிவு நோய் அல்லது 35 வயதிற்கு மேல் கருத்தரித்தல் போன்றவற்றினாலும் பிறவிக்குறை ஏற்படுகிறது.  பிறவிக் குறை ஏற்படுவதற்குப் பல காரணங்கள் இருப்பதாக பெரும்பான்மையான மக்கள் நம்புவதாக கருதப்படுகிறது. இவ்வகையான குறைகளை திறத் தணிக்கைச் சோதனையின் மூலமாகவோ அல்லது பிறப்பின் போதிலோ கண்டறிய இயலும். பிள்ளைப் பேறுக்கு முன்பான சோதனையின் மூலம் பல நோய்களின் அறிகுறிகளைக் கண்டறிய இயலும்.

## சிகிச்சை
பிறவிக் குறையின் தன்மையைப் பொறுத்து அதற்கு அளிக்கப்படும் சிகிச்சைகள் மாறுபடுகின்றன.  மருத்துவச் சிகிச்சை அளித்தல் ,மருந்து உட்கொள்ளுதல் அல்லது அறுவைச் சிகிச்சை செய்தல் போன்ற பல வகைகளில் சிகிச்சைகள் அளிக்கப்படுகின்றன. 2015 ஆம் ஆண்டின் நிலவரப்படி 96 மில்லியன் மக்கள் பிறவிக் குறையினால் பாதிக்கப்பட்டிருந்தனர்.  அமெரிக்க ஐக்கிய நாடுகளில் பிறக்கும் 3 விழுக்காடு குழந்தைகளுக்கு பிறவிக் குறை இருப்பது கண்டறியப்பட்டுள்ளது. 1990 இல் 751,000 ஆக  இருந்த இறப்ப்பு வீதம் 2015 இல் 628,000 ஆக குறைந்துள்ளது. இதில் பெரும்பானமையான இறப்புகள் இதயக் குழலிய நோய் (303,000) மற்றும் முள்ளந்தண்டு வட நோய் (65,000) போன்றவற்றினால் இறக்கிறார்கள்.

## மேற்கோள்கள்

## வெளி இணைப்புகள்
CDC’sபிறவிக் குறை மற்றும் வளர்ச்சிக் குறைகளுக்கான தேசிய மையம்

பகுப்பு:நோய்கள்
லாக்டால்டிகைடு

**லாக்டால்டிகைடு** *(Lactaldehyde)* என்பது C3H6O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெத்தில் கிளையாக்சால் வளர்சிதைமாற்றப் பாதையில் ஒர் இடைநிலையாக இது கருதப்படுகிறது. கிளிசரால் டியைதரசனேசு மெத்தில்கிளையாக்சாலை டி-லாக்டால்டிகைடாக மாற்றுகிறது. பின்னர் இது ஆல்டிகைடு டியைதரசனேசால் லாக்டிக் அமிலமாக ஆக்சிசனேற்றம் செய்யப்படுகிறது .

திறந்த சங்கிலி வடிவம், வளைய எமியசிட்டால் வடிவம், கரைசல், படிகம், ஒருபடி, இருபடி எனப்பல வடிவங்களில் லாக்டால்டிகைடு  காணப்படுகிறது. படிகவடிவத்தில் 1,4-டையாக்சேன் வளைய கூடுடன் எமி அசிட்டால் இருபடிகளாக மூன்று சுழல்வடிவங்கள் தோன்றுகின்றன. 

 

சமநிலையில் உள்ள கரைசலில் மிகக்குறைந்த அளவு ஒற்றைப்படியும் குறைந்தது ஒரு ஐந்து உறுப்பு வளைய இருபடியும் இருக்கின்றன . 

## மேற்கோள்கள்

பகுப்பு:ஆல்டிகைடுகள்
பகுப்பு:ஆல்ககால்கள்
ஊசிப்புழு நோய்த் தொற்று

**ஊசிப்புழு (**Pinworm infection  இது நூல்புழு நோய்த் தொற்று எனவும் அழைக்கப்படுகிறது) என்பது ஊசிப்புழுவினால் மனிதர்களுக்கு ஏற்படும் ஒட்டுண்ணி பீடிப்பு நோயாகும். மலவாயில் அரிப்புத் தோலழற்சி ஏற்படுவது பொதுவான அறிகுறியாகும். இந்த நோய்த் தொற்று வந்தால் தூக்கமின்மை ஏற்படும். ஆனால் ஒரு சிலருக்கு இதன் அறிகுறிகள் தெரிவது இல்லை.

இந்த நோயானது ஊசிப்புழுவின் முட்டைகளின் மூலமாக மனிதர்களுக்கு பரவுகிறது. இந்த முட்டைகள் துவக்கத்தில் மலவாய் அருகே தோன்றி சுமார் மூன்று வாரங்கள் வரை அங்கு உயிர்வாழ்கின்றன. பள்ளிக்கூடம் செல்பவர்கள், சுகாதார நிலையங்கள் மற்றும் சிறைச்சாலைகளில் பணிபுரிபவர்கள் அல்லது நோய்த் தொற்றினால் பாதிக்கப்பட்டவர்களை பராமரிப்பவர்கள் போன்றோருக்கு இந்த நோய்த் தொற்று ஏற்படுகிறது. ஆனால் மற்ற விலங்குகள் மூலமாக இந்த நோய்கள் பரவாது. புழுவானது ஒரு செண்ட்டி மீட்டர் நீளத்திற்கு வந்த பிறகோ அல்லது நுண்நோக்கி மூலமாகவோ இதனைக் கண்டறியலாம்.

பாதிக்கப்பட்டவர்களுக்கு நோயின் தன்மைக்குப் பொருத்தவாறு *மெபண்டசோல், பைடண்டல் பைமோட் அல்லது அல்*பண்டசோல் *ஆகிய* மருந்துகளை இரண்டு பொழுதளவு இரண்டு வாரங்களுக்கு மருந்து கொடுக்கப்படலாம். பாதிக்கப்பட்டவர்களை பராமரிக்கும் பணிகளில் ஈடுபடுபவர்களும் இதே அளவிலான மருந்துகளை எடுத்துக் கொள்ளல் வேண்டும். சொந்த உடைமைகளை வெந்நீரில் வைத்து துவைக்க வேண்டும். நன்றாக கைகழுவுதல், நாள்தோறும் காலையில் குளித்தல், உள்ளாடைகளை தினமும் மாற்றுதல் ஆகியவை இந்த நோய்த்தொற்றுகளிலிருந்து பாதுகாக்க உதவும்.

ஊசிப்புழு நோய்த்தொற்று உலகின் பல்வேறு நாடுகளிலும் காணப்படுகிறது. பொதுவாக இவ்வகையான நோய்த் தொற்று வளர்ந்த நாடுகளில் காணப்படுகிறது. அமெரிக்க ஐக்கிய நாடுகளில் 20 விழுக்காடு மக்கள் பாதிக்கப்படுகின்றனர். இது தீவிர நோய்த் தொற்றாகக் கருதப்படவில்லை. இந்த நோய்த் தொற்று வரலாற்றின் பல காலங்களில் இருந்து வந்ததாக நம்பப்படுகிறது.

## வரலாறு
வெள்ளைப்பூண்டு இந்த நோய்த் தொற்றுக்கு மருந்தாக இந்தியா, சீனா, எகிப்து மற்றும் கிரேக்கம் (நாடு) போன்ற நாடுகளில் பயன்படுத்தப்பட்டு வந்துள்ளது. இப்போக்கிரட்டீசு (459–370 கி.மு) நோயின் ஒட்டுண்ணிகளுக்கு மருந்தாக பூண்டினைக் குறிப்பிட்டுள்ளார்.  ஜெர்மனி தாவரவியலாளர் லானிசரஸ் (1564) நோய்த் தொற்றிற்கு பூண்டினை மருந்தாக குறிப்பிட்டுள்ளார். ஆனால் வெறும் வெள்ளைப் பூண்டினை தோலில் பயன்படுத்தினால் சருமப் பாதிப்புகள் ஏற்படும்.

## சான்றுகள்


## வெளியிணைப்புகள்

பகுப்பு:நோய்கள்